Curtea de Apel: Amenda pentru Google rămâne. Persoana care a scris "Catedrala Prostirii Neamului Românesc" în Google Maps va fi identificată.
Google România rămâne cu amenda de 10.000 lei, dată de CNCD. Amenda este pentru eticheta jignitoare la adresa Catedralei Neamului. Cristian Jura: În câteva săptămâni vom şti şi cine a publicat eticheta.
Tag-ul "Catedrala Prostirii Neamului Românesc" o costă pe Google România. Amenda de 10.000 de lei dată de CNCD rămâne în vigoare, a decis Curtea de Apel București.Google a fost amendată pentru că nu a scos suficient de repede din Google Maps, tag-ul greșit. Gigantul încă mai poate contesta decizia."E un moment foarte important pentru că discutăm de un gigant, de o companie gigant şi menţinerea amenzii, că despre asta este vorba, înseamnă că am avut o abordare corectă a cazului.Am făcut deja demersurile necesare pentru a identificarea persoanei respective şi având toate aceste date cred că nu va mai dura foarte mult până o vom identifica. Riscă aceeaşi amendă pe care a primit-o şi Google Bucureşti, practic, maxima este de 10.000 de lei", a declarat Cristian Jura, secretar de stat CNCD.